  Туспуктэм: Руслан Нуриахметов Майя Бывальцева 2023-тӥ арын 1-тӥ куарусёнысен Россиысь бадӟым классъёсын дышетскись вань пиналъёс исторез выль огъя учебникъёсъя дышетозы. Издание ньыль книга пыре: 10-тӥ но 11-тӥ классъёслы «История России» но «Всеобщая история». Со сярысь Удмуртиысь тӧролэн но кивалтэтлэн пресс-службазы ивортӥз.   « Табере учебникын Китай, Индия, Япония сярысь трос верамын. Нырысьсэ Африка но вань, уката ик 11-тӥ класслы учебникын. Латинской Америка сярысь люкетъёс кылдӥзы. Шӧдскымон умоятэмын дуннеысь лулчеберетъя но тодосъя люкетъёс » Александр Чубарьян, академик, историяя огъя учебниклэн одӥгез авторез Историяя выль учебникез дасяны кутскизы дышетӥсьёслэн куремзыя, соос ивортодэт уг тырмы шуыса пусйылизы, сое мукет азьысь утчано луэ вал. « Асьмеос одӥг кунын улӥськом, соин ик туж умой, кунысьтысмы дештӥсьёс огъя кун учебникез ужазы кутозы шуыса, отын кумынлэн Быдӟым Атыкай ожын Вормемез дырысен туннэ нуналозь валтӥсь вакытъёсыз возьматэмын. Асьмеос улӥськомы со вакытэ, куке история син азямы кылдытӥське, соин ик выль учебниклэн быдэс люкетэз нимысьтыз ожгар ужрадлы но солэн геройёсызлы сӥземын » Татьяна Ишматова, Удмуртиын Кун Кенешлэн тӧроезлэн воштӥсез – тодосъя, дышетонъя но граждан общетсволэсь институтъёссэ азинтонъя ялан ужась ӧрилэн кивалтӥсез 2014-тӥ арын выль дышетскон арлы 5-9 классъёслы историяя выль учебникъёс дась лоузы. Тодэ вайытом, Удмуртиын ваньмыз дышетон юртъёс выль дышетскон арлы дасесь.  Тегъёс: Дышетон история учебникъёс Удмуртия Россия  